cyanic-selkie/wikianc huggingface dataset:
একন
অভিযোগ
এপ্রিল ২০০৮ সালে "স্মোকিং গান" জানায় যে একনের অপরাধ ও কারারুদ্ধ হওয়ার ইতিহাসের বেশিরভাগই নাটকীয়ভাবে সাজানো।  বিশেষত একটি গাড়ি-চুরি চক্রের সঙ্গে যোগাযোগ ও তিন বছর জেলে থাকা - একনের এই দাবিগুলির বিরুদ্ধে আদালতের রেকর্ড ও একনের কেসটিতে তদন্তকারী গোয়েন্দাদের সাক্ষাৎকার পেশ করা হয়।
টেলিভিশন এবং চলচ্চিত্র
একন্ জানিয়েছেন যে তিনি একটি আপাতবাস্তব টেলিভিশন অনুষ্ঠানে কাজ করছেন। সেটির নাম হল "মাই ব্রাদার'স কিপার" এবং শো-টির মূল উদ্দেশ্য হল একন-এর দুই একই দেখতে ভাই আটলান্টায় একন হিসাবে ঘুরেফিরে লোকজনকে বোকা বানাবে। তারা ভিআইপি সুযোগসুবিধা, নারী ও বিনামূল্যে জিনিসপত্র পেতে চেষ্টা করবে। একন বলেছেন যে আটলান্টায় বহু মানুষ তাঁর ভাইদেরকে একন ভেবে ভুল করেছেন এবং এটির ওপরেই ভিত্তি করে শো-টি গরে উঠেছে।
একন ইললিগাল এলিয়েন নামে একটি পূর্ণ দৈর্ঘের ছবি বানানোর পরিকল্পনা করছেন। তাঁর জীবনের কয়েকটি ঘটনাকে ঘিরে ছবিটি নির্মিত হবে এবং অভিনেতা মেখি ফিফার একনের ভূমিকায় অভিনয় করবেন। এছাড়াও আগস্ট ২০০৭ সালে একন্ পোলিশ ওয়েবসাইট INTERIA.PL-এ একটি সাক্ষাৎকারে একন বলেছেন যে তিনি "কোকেন কাউবয়েজ" নামে একটি ছবিতে কাজ করছেন। ছবিটি জন রবার্টস, যিনি মেদেলিন কার্টেলের (কলাম্বিয়ান ড্রাগ পাচারকারী) মুখ্য সচিব, তাকে নিয়ে। তিনি ভেরিজন ওয়ারলেস-এর একটি বিজ্ঞাপনে কাজ করেছেন এবং "পপিন ট্যাগস" নামে সিএসআই: ক্রাইম সিন ইনভেস্টিগেশনের একটি পর্বে ওবি ত্রিচে-এর সঙ্গে স্নিচ গানটিতে উপস্থিত ছিলেন।
৩০শে নভেম্বর, ২০০৭ সালে একন পিনয় বিগ ব্রাদার সেলিব্রিটি এডিশন ২ -এ বিগ ব্রাদার হাউজে প্রবেশ করেন অতিথি হিসাবে সেই জন্য হাউজমেটরা (গৃহবাসী) মাত্র ১০০ সেকেন্ডের জন্য তার সঙ্গে দেখা করতে পারেন।
তিনি ১৭ই নভেম্বর ২০০৮ সালের ডব্লউডব্লউই র-এর সংস্করণটিতেও যোগদান করেন এবং স্যানতিনো মারেলা তাকে তাঁর বক্তৃতায় উদ্ধৃত করেন। স্যানতিনোর ইতালীয় স্টিরিওটাইপিঙ্গের (ধরন) জন্য তিনি একনের নামটিকে ভুল উচ্চারণ করে বলেন "একোর্ন"।
২৭শে এপ্রিল ২০০৮ সালে একন কোলবি ও'ডনিসের সঙ্গে নৃত্য ও সঙ্গীতের ধারাবাহিক ডান্স অন সানসেটে অংশগ্রহণ করেন।
ফ্যাশন
ফেব্রুয়ারি ২০০৭ সালে একন্ কনভিক্ট ক্লদিং নামে তাঁর পোশাক ব্যবসার সুত্রপাত করেন। পোশাকগুলির মধ্যে ছিল ডেনিম জিন্স, হুডিজ, টি-শার্ট ও টুপির মত সব শহুরে স্ট্রিটওয়ের। আলিয়াউনে হল ব্লেজার,ডেনিম জিন্স ও অন্যান্য জিনিস সহ পুরুষ ও মহিলাদের জন্য আপস্কেল সংস্করণ বা হাই-এন্ড লাইন। এমটিভির ডিরেক্ট এফেক্টে কনভিক্ট ক্লদিং-এর প্রমোশনের সময় একনের সঙ্গে উপস্থিত থাকেন টিমোথি হজ।
পুরস্কার এবং মনোনয়ন
একন চারটি গ্র্যামি পুরস্কার মনোনয়ন পেয়েছেন ২০০৮ সালে গ্যেন স্তেফানির সঙ্গে "দ্য সুইট এস্কেপ" -এর জন্য বেস্ট পপ কোলাবরেসান উইথ ভোকালস (শ্রেষ্ঠ যৌথ পপ কন্ঠ সহ) টি-পেনের সঙ্গে "বারটেন্ডারের" জন্য বেস্ট রিদম এ্যান্ড ব্লুজ ভোকাল পারফরমেন্স বাই আ ডুও অর গ্রুপ (শ্রেষ্ট রিদম এ্যান্ড ব্লুজ কন্ঠসঙ্গীত দুজন বা দলের) বেস্ট কন্টেমপরারি রিদম এ্যান্ড ব্লুজ অ্যালবাম কনভিক্টেডের জন্য (শ্রেষ্ট সাম্প্রতিক রিদম এ্যান্ড ব্লুজ অ্যালবাম) স্নুপ ডগের সঙ্গে "আই ওয়ানা লাভ ইউ"-এর জন্য বেস্ট রাপ/সাং কোলাবরেসান (শ্রেষ্ট রয়াপ/সাং কোলাবরেশান) ২০০৭ সালের আমেরিকান সঙ্গীত পুরস্কারে ফেভারিট সল/রিদম এ্যান্ড ব্লুজ মেল আর্টিস্ট (পুরুষ শিল্পী) হল একটি মাত্র পুরস্কার যেটি একন্ জিতেছেন এখনো পর্যন্ত। সব মিলিয়ে বারটি মনোনয়ন থেকে একন্ একটি পুরস্কার লাভ করেছেন।
আমেরিকান সঙ্গীত পুরস্কার
আমেরিকান সঙ্গীত পুরস্কার ১৯৭৩ সালে ডিক ক্লার্ক সূচিত একটি বার্ষিক পুরস্কার অনুষ্ঠান। তিনটি মনোনয়ন থেকে একন্ একটি পুরস্কার লাভ করেছেন।
এমটিভি ভিডিও মিউজিক পুরস্কার
১৯৮৪ সালে এমটিভি দ্বারা প্রতিষ্ঠিত এমটিভি ভিডিও মিউজিক পুরস্কার একটি বার্ষিক পুরস্কার অনুষ্ঠান। একন্ চারটে মনোনয়ন পেয়েছেন।
সপ্তর্ষি
সপ্তর্ষি (सप्तर्षि,, পাঞ্জাবি: ਸਪਤਰਿਸ਼ੀ, சப்தரிஷி, サプタルシ, তেলুগু: సప్తర్షులు, , মারাঠি: सप्तर्षी, سابتاريشي, ওড়িয়া: ସପ୍ତର୍ଷି) হল প্রাচীন ভারতের সাত ঋষি, যাদের বেদ ও অন্যান্য হিন্দু সাহিত্যে উল্লেখ করা হয়েছে। সংহিতায় তাদের সম্পর্কে উল্লেখ নেই, যদিও উপনিষদ ও ব্রাহ্মণের মত পরবর্তী বৈদিক সাহিত্যে উল্লেখ করা হয়েছে। বেদে এদেরকে বৈদিক ধর্মের প্রতিষ্ঠাতা হিসেবে গণ্য করা হয়েছে।
সপ্তর্ষির সর্বপ্রাচীন তালিকা জৈমিনীয় ব্রাহ্মণের ২.২১৮–২২১ উক্তিতে উল্লেখ করা হয়েছে: অগস্ত্য, অত্রি, ভরদ্বাজ, গৌতম, জমদগ্নি, বশিষ্ঠ ও বিশ্বামিত্র যা বৃহদারণ্যক উপনিষদের ২.২.৬ অনুসারে সপ্তর্ষি- আত্রি, ভরদ্বাজ, গৌতম, জমদাগ্নি, কশ্যপ, বশিষ্ঠ ও বিশ্বামিত্র। পরবর্তী গোপথ ব্রাহ্মণে ১.২.৮ অনুসারে সপ্তর্ষি- বশিষ্ঠ, বিশ্বামিত্র, জমদাগ্নি, গৌতম, ভরদ্বাজ, গুঙ্গু, অগস্ত্য ও কশ্যপ।
উত্তর-বেদিক গ্রন্থে, বিভিন্ন তালিকা প্রদর্শিত হয়; এই ঋষিদের মধ্যে কিছু ব্রহ্মার 'মন-জন্ম পুত্র' (মানসপুত্র) হিসেবে স্বীকৃত ছিল, যা সৃষ্টিকর্তা হিসেবে পরম সত্তার প্রতিনিধিত্ব করে। অন্যান্য উপস্থাপনা হল ধ্বংসকারী হিসেবে মহেশ বা শিব এবং সংরক্ষণকারী হিসেবে বিষ্ণু। যেহেতু এই সাতজন ঋষিও প্রাথমিক আট ঋষির মধ্যে ছিলেন, যাদেরকে ব্রাহ্মণ গোত্রের পূর্বপুরুষ বলে মনে করা হতো, তাই এই ঋষিদের জন্ম পৌরাণিকভাবে করা হয়েছিল।
প্রাচীন ভারতীয় জ্যোতির্বিজ্ঞান, বিগ ডিপার এর নক্ষত্রকে সপ্তর্ষি বলা হয়, যেখানে সাতটি নক্ষত্র সাতজন ঋষির প্রতিনিধিত্ব করে, যেমন বশিষ্ঠ, মরীচি, পুলস্ত্য, পুলহ, অত্রি, অঙ্গিরা ও ক্রতু। এর মধ্যে আরেকটি নক্ষত্র সামান্য দৃশ্যমান, যা "অরুন্ধতী" নামে পরিচিত। অরুন্ধতি ও বশিষ্ঠ বিবাহিত, এবং একসাথে মিজার দ্বৈত গঠন করে।
কিংবদন্তি অনুসারে, পরবর্তী মন্বন্তরের সাতজন ঋষি হবেন দীপ্তিমত, গলভ, পরশুরাম, কৃপ, দ্রুনি বা অশ্বত্থামা, ব্যাস ও ঋষ্যশৃঙ্গ।
ফার্স্ট ব্লাড
ফার্স্ট ব্লাড ডেভিড মোরেলের উপন্যাস অবলম্বনে নির্মিত র‌্যাম্বো সিরিজের একটি আমেরিকান অ্যাকশন চলচ্চিত্র। যাতে নাম ভূমিকায় অভিনয় করেছেন মার্কিন অভিনেতা সিলভেস্টার স্ট্যালোন। এখন পর্যন্ত এ সিরিজের চারটি ছবি মুক্তি পেয়েছে। ছবিগুলো হলো, ফার্স্ট ব্লাড(১৯৮২), র‍্যাম্বো:ফার্স্ট ব্লাড পার্ট ২(১৯৮৫), র‍্যাম্বো ৩(১৯৮৮) এবং র‍্যাম্বো ৪(২০০৮)।
কাহিনী
জন র‌্যাম্বো নামে একজন সাবেক সৈনিক ভিয়েতনামে একসাথে কাজ করা তার এক সহকর্মী ডেলমারে বেরিকে খুজঁতে তার গ্রামে আসে কিন্তু সে জানতে পারে বেরি গত বসন্তে ক্যান্সারে আক্রান্ত হয়ে মারা গেছে। শহরের শেরিফ (শহরের পুলিশ প্রধান) উইল তার গাড়ি নিয়ে সকালের ভ্রমনে বের হয় এবং রাস্তায় তার সাথে র‌্যাম্বোর দেখা হয়। র‌্যাম্বো পোর্টল্যান্ড যাবে শুনে শেরিফ তার গাড়ি করে র‌্যাম্বোকে পোর্টল্যান্ড যাওয়ার রাস্তা পর্যন্ত রেখে যায় কিন্তু র‌্যাম্বো পোর্টল্যান্ড এর দিকে না গিয়ে আবার শহরের দিকে ফিরে আসে। এজন্য শেরিফ র‌্যাম্বোকে গ্রেফতার করে। কিন্তু র‌্যাম্বো পুলিস স্টেশন থেকে পালিয়ে যায়।
র‌্যাম্বো চ্যাপম্যান ক্রিপ নামক পাহাড়ি বনে পালিয়ে যাওয়ার পর তাকে ধরার জন্য উইল তার সহকারীদের হেলিকাপ্টার ও ডগ স্কোয়াড পাঠাতে বলে। এদিকে হেলিকাপ্টার দিয়েও র‌্যাম্বোকে ধরার চেষ্টা ব্যার্থো হলে শেরিফ উইল তার রেডিওম্যানের সাথে যোগাযোগ করলে তার রেডিওম্যান জানায় জন র‌্যাম্বো একজন ভিয়েতনাম ফেরত কংগ্রেসনাল মেডেল প্রাপ্ত যুদ্ধের সাবেক নায়ক। সকল চেষ্টা ব্যার্থ হলে ও শেরিফ র‌্যাম্বোর দ্বারা আহত হলে স্টেট পুলিশ ঘটনাস্থলে চলে আসে এবং র‌্যাম্বোকে ধরার পরিকল্পনা করতে থাকে। এরমধ্যেই ভিয়েতনামে র‌্যাম্বোর সাবেক কমান্ডিং আফিসার ও প্রশিক্ষক কর্নেল স্যামোয়েল ট্রটম্যান ঘটনাস্থলে পৌঁছে ও শেরিফকে বলে র‌্যাম্বোকে চলে যেতে দিতে যাতে আর কেউ আহত না হয় কারণ র‌্যাম্বোর খারাপ আবহাওয়ায় কীভাবে বেচেঁ থেকে শত্রুর মুকাবিলা করতে হয় সে প্রশিক্ষন আছে। কর্নেল ট্রটম্যান র‌্যাম্বোকে আত্মসমর্পণ করতে বলে কিন্তু র‌্যাম্বো আত্মসমর্পণ না করে শহরের বিরুদ্ধে যুদ্ধ ঘোষণা করে ও একটি আর্মি ট্রাক ছিনতাই করে শহরের গ্যাস স্টেশনে হামলা করে। তারপর পুলিস স্টেশনে হামলা করে গুলি করে সব তছনছ করে ও শেরিফ উইলকে হত্যা করতে উদ্ধত হলে ট্রটম্যান তাকে বাধা দেয় ও তাকে নিয়ে চলে যায়।
উত্তরপশ্চিম অধীনস্থ অঞ্চলসমূহ
উত্তরপশ্চিম অধীনস্থ অঞ্চলসমূহ (NT বা NWT; ফরাসি: les Territoires du Nord-Ouest, TNO; অ্যাথাবাসকন ভাষা: Denendeh; Inuinnaqtun: Nunatsiaq; ইনুক্টিটুট: ᓄᓇᑦᓯᐊᖅ) হচ্ছে কানাডার একটি ফেডারেল অঞ্চল। আনুমানিক  আয়তন এবং ২০১১-এর হিসেবে ৪১,৪৬২ জন জনসংখ্যা নিয়ে  এটি আয়তনে উত্তর কানাডার দ্বিতীয় বৃহত্তম এবং সবচেয়ে জনবহুল অঞ্চল। ২০১৬-এর হিসেবে এর আনুমানিক জনসংখ্যা ৪৪,২৯১জন। ১৯৬৭-এ ইয়েলোনাইফ এই অঞ্চলের আঞ্চলিক রাজধানী হয়, কেরোথার্স কমিশন এর সুপারিশ অনুসরণ করে।
উত্তরপশ্চিম অধীনস্থ অঞ্চলসমূহ, হচ্ছে পুরাতন উত্তর-পশ্চিম অঞ্চলের অংশ, কানাডীয় কনফেডারেশনে প্রবেশ করে জুলাই ১৫, ১৮৭০-এ, কিন্তু বর্তমান সীমানা গঠিত হয় এপ্রিল ১, ১৯৯৯-এ, যখন পূর্বে নুনাভুট সৃষ্টি করতে এই অঞ্চলটি বিভক্ত হয়, নুনাভুট আইন এবং নুনাভুট ভূমি দাবি চুক্তি অনুসারে।  যখন নুনাভুট অধিকাংশ ক্ষেত্রে আর্কটিক তুন্দ্রা, উত্তরপশ্চিম অধীনস্থ অঞ্চলসমূহে সামান্য উষ্ণ জলবায়ু এবং উভয় অবাচী বন (জলাভূমিময় পাইনগাছের বন) এবং তুন্দ্রা, এবং অধিকাংশ উত্তরাঞ্চল কানাডীয় আর্কটিক দ্বীপমালার অংশ দ্বারা গঠিত হয়েছে।
উত্তরপশ্চিম অধীনস্থ অঞ্চলসমূহ কানাডার অন্য দুটি অঞ্চল, পূর্বে নুনাভুট ও পশ্চিমে ইউকন এর সঙ্গে সীমানা রয়েছে, এবং দক্ষিণে ব্রিটিশ কলাম্বিয়া, অ্যালবার্টা, এবং সাসক্যাচুয়ান প্রদেশের সঙ্গে সীমানা রয়েছে।
ব্যুৎপত্তি
নামটি বর্ণনামূলক, ঔপনিবেশিক যুগের সময় ব্রিটিশ সরকার কর্তৃক গৃহীত হয়েছিলো এটি ইঙ্গিত করতে যে যেখানে এটা রুপার্ট ভূমির সঙ্গে সম্পর্ক রাখে। এটি উত্তর-পশ্চিম অঞ্চল থেকে সংক্ষিপ্ত হয়। ইনুক্টিটুট-এ, উত্তরপশ্চিম অধীনস্থ অঞ্চলসমূহ উল্লেখিত হয় (Nunatsiaq), "সুন্দর ভূমি" হিসেবে।
নুনাভুট-এর বিভাজন বন্ধের পর সেখানে উত্তরপশ্চিম অধীনস্থ অঞ্চলসমূহ এর নাম পরিবর্তন নিয়ে কিছু আলোচনা ছিল, সম্ভবত একটি আদিবাসী ভাষা থেকে একটি শব্দ। একটি প্রস্তাব ছিল "Denendeh" (একটি অ্যাথাবাসকন ভাষা শব্দের অর্থ "আমাদের ভূমি"), সাবেক প্রিমিয়ার স্টিফেন কাকফুই কর্তৃক সমর্থন হিসাবে, অন্যান্যদের মাঝে। অঞ্চলটির নাম রাখার জন্য নতুন নামের ক্ষেত্রে সবচেয়ে জনপ্রিয় প্রস্তাব ছিল "Bob" – একটি তামাশা হিসাবে শুরু হয়, কিন্তু কিছু সময়ের জন্য এটি জন-জনমতের শীর্ষের কাছাকাছি ছিল।
জরিপের শেষের পূর্বে বিভাগ দেখায় যে "উত্তরপশ্চিম অধীনস্থ অঞ্চলসমূহ" নামটি রাখার জন্য শক্ত সমর্থন রয়েছে। এই নাম তর্কসাপেক্ষ ওঠে, বিভাগকে অনুসরনের চেয়ে এই নামটি আরো উপযুক্ত হয়ে ওঠে যখন অঞ্চলগুলো কানাডার উত্তর-কেন্দ্রীয় এবং উত্তর-পূর্ব অঞ্চল পর্যন্ত বিস্তৃত।
জনসংখ্যা
উত্তরপশ্চিম অধীনস্থ অঞ্চলসমূহ হচ্ছে কানাডার দুইটি বিচারব্যবস্থার একটি – নুনাভুট হচ্ছে অন্যটি – যেখানে আদিবাসী মানুষের সংখ্যাগরিষ্ঠতা বেশি, মোট জনসংখ্যার ৫০.৩%। ২০০৬-এর কানাডীয় জনসংখ্যা অনুযায়ী, ১০টি প্রধান জাতিগত গোষ্ঠী ছিলো:
ধর্ম
২০০১ সালের আদমশুমারি অনুসারে সর্বাধিক সংখ্যক প্রথাগত অনুগামী রোমান ক্যাথলিক ১৬,৯৪০ জন (৪৬.৭%); অ্যাংগুলিক চার্চ অব কানাডা ৫,৫১০ (১৪.৯%); এবং ইউনাইটেড চার্চ অব কানাডা ২,২৩০ (৬.০%), যেখানে মোট ৬,৪৬৫ জন (১৭.৪%) তাদের নিজেদের কোন ধর্মের অনুসারী নয় হিসেবে বিবৃতি দিয়েছে।
এবিসি রেডিও (বাংলাদেশ)
এবিসি রেডিও বাংলাদেশের একটি বেসরকারি বাণিজ্যিক এফএম রেডিও স্টেশন। ট্রান্সকম গ্রুপের মিডিয়া স্টার-এর একটি অংশ, পরে রংধনু গ্রুপ এবং দৈনিক প্রথম আলোর সহপ্রতিষ্ঠান। এই রেডিও স্টেশনের বেতার তরঙ্গ ৮৯.২ এফএম। বাংলাদেশের রাজধানী ঢাকার কাওরান বাজারে এবিসি রেডিওর প্রধান কেন্দ্র অবস্থিত। ২০০৯ সালের ৭ই জানুয়ারি এবিসি রেডিও বাণিজ্যিক পরিচালনা শুরু করে। 'বাংলার আওয়াজ' স্লোগানে এই রেডিও কার্যক্রম পরিচালনা করছে। গত ৩১ মে,২০২৩ তারিখে রংধনু গ্রুপের অধীনে চলে আসার পর এটি আর সম্প্রচারে নেই।
প্রকৃতি
এবিসি রেডিও নিউজ বুলেটিন, আলোচিত ঘটনা নিয়ে আলোচনা অনুষ্ঠান, রেডিও ডকুমেন্টারি, তথ্যবার্তা, ট্রাফিক, স্টক মার্কেট, আবহাওয়া ইত্যাদি, সরাসরি অনুষ্ঠান সম্প্রচারের পাশাপাশি সাপ্তাহিক ও বিশেষ দিনের অনুষ্ঠান প্রচার করে।
অংশগ্রহণ
রেডিওর অনুষ্ঠানে অংশগ্রহণ বা এসএমএস প্রদানের জন্য বাংলাদেশের যেকোনো মোবাইল অপারেটরের নম্বর থেকে ক্ষুদে বার্তা পাঠানো যায়।
নিউমিডিয়া
এবিসি রেডিওর খবর তাদের নিজস্ব ওয়েবসাইট ছাড়াও দৈনিক প্রথম আলো ও ডেইলি স্টার-এর ওয়েবসাইটে শোনা যায়।বর্তমানে এটি রংধনু গ্রুপের অধীনে চলে আসে।জাতীয় দৈনিক‘প্রতিদিনের বাংলাদেশ’ ও দেশের ৩৯তম স্যাটেলাইট চ্যানেল ‘গ্রিন টেলিভিশন’এই গ্রুপের অধীনে আছে।
খবর
এই রেডিওতে প্রতি ঘণ্টায় সরাসরি খবর প্রচারিত হয়। এছাড়া যেকোনো আকষ্মিক উদ্ভূত ঘটনায় তাজা খবর (ব্রেকিং নিউজ) প্রচার করা হয়।
অনুষ্ঠানমালা
thumb|180px|এবিসি রেডিওর লোগো (পুরাতন) এবিসি রেডিওতে প্রচারিত উল্লেখযোগ্য অনুষ্ঠানসমূহ হচ্ছে:
আফগানিস্তান হামলা ২০২১
আফগানিস্তান-২০২১ খৃষ্টাব্দে একাধিক সন্ত্রাসী হামলা সংগঠিত হয়েছে। এসব আক্রমণের দরুণ অন্ততপক্ষে ১৭৪ জন মারা গিয়েছেন
মন্দারমণি
মন্দারমণি ভারতের পশ্চিমবঙ্গ রাজ্যের একটি সমুদ্রতীরবর্তী পর্যটন কেন্দ্র। পূর্ব মেদিনীপুর জেলার এই অঞ্চলটি বঙ্গোপসাগরের উপকূলে অবস্থিত। বড়ো শহর বলতে এটি কলকাতা ও হাওড়ার সঙ্গে জাতীয় সড়কের মাধ্যমে যুক্ত। ভূতাত্ত্বিক দিক দিয়ে দেখতে গেলে, নিকটবর্তী পর্যটনকেন্দ্র দীঘার থেকে এখানে ঢেউয়ের আকার বেশ ছোট। তবে অনেক জায়গায়, মূলত দাদনপত্রবরে অনেক বালিয়াড়ি দেখতে পাওয়া যায়। সমুদ্রতীরবর্তী বালিয়াড়িতে প্রচুর লাল কাকড়া দেখতে পাওয়া য়ায়।
কাঁথি থেকে চাওয়ালখোলা হয়ে মন্দারমণি যেতে হয়।
কলকাতার ব্যস্ততার থেকে মুক্তির স্বাদ পেতে মন্দারমণি ছুটি কাটানোর আদর্শ জায়গা। এখানকার সূর্যোদয় ও সূর্যাস্ত দু'টিই দেখার মতো। এখানকার শান্তিপূর্ণ পরিবেশ খুবই আরামদায়ক। মান্দারমনি আবহাওয়া : মান্দারমনি হল পশ্চিমবঙ্গের একটি সমুদ্র সৈকত। এটি কলকাতা থেকে প্রায় ২৩০ কিলোমিটার দূরে অবস্থিত। মান্দারমনি একটি জনপ্রিয় পর্যটন কেন্দ্র, যা তার সুন্দর সমুদ্র সৈকত, ঝাউবন এবং ম্যানগ্রোভ বনগুলির জন্য পরিচিত।
মান্দারমনিতে ঘুরতে যাওয়ার সেরা সময় হল শীতকাল (অক্টোবর থেকে মার্চ)। এই সময় আবহাওয়া বেশ মনোরম থাকে এবং সৈকতগুলিতে পর্যটকদের ভিড় কম থাকে।
মান্দারমনিতে ঘুরতে গেলে আপনি যে সমস্ত জিনিসগুলি করতে পারেন সেগুলি হল:
মান্দারমনি একটি অসাধারণ সমুদ্র সৈকত, যা আপনার অবসর সময়কে আরও আনন্দদায়ক করে তুলবে।
ইতিহাস
প্রাথমিকভাবে এর আবিষ্কারের পর, এর নাম রাখা হয় মন্দারবনি এবং পরে পরিচিত হয় মদার মণি নামে। এরপর কালক্রমে এটি মন্দারমণি নামে পরিচিত হয়।
পরিবহন
মন্দারমণি যাওয়ার সবচেয়ে সুবিধাজনক পথ হল সড়কপথ। তবে স্থানীয় পুলিশ বালুচড়ের নিকটবর্তী স্থানে চার চাকা বিশিষ্ট গাড়ি নিয়ে যেতে বাধা দেয়। হোটেল থেকে যাওয়ার জন্য একটি রাস্তা তৈরি করা হয়েছে। এখন থেকে সবচেয়ে নিকটবর্তী রেল স্টেশন হল কাঁথি এবং নিকটবর্তী বিমানবন্দর হল কলকাতা। এছাড়া সকাল ৭ টা থেকে সন্ধ্যা ৬ টা পর্যন্ত আধ ঘণ্টা পরপর অনেক বাস যাতায়াত করে।
মুক্তেশ্বর মন্দির, ভুবনেশ্বর
গঙ্গেশ্বর শিবমন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। মন্দিরটি ৯৫০-৯৭৫ সালের দিকে নির্মিত এবং ওড়িষায় হিন্দু মন্দির বিকাশ গবেষণার জন্য উক্ত স্থাপনাটি খুবই গুরুত্বপূর্ণ।  মুক্তেশ্বরের শৈল্পিক উন্নয়ন এক নতুন ধারার সৃষ্টি করে যা পূর্বের সকল স্থাপনা থেকে স্বতন্ত্রটা তৈরী করে এবং এর প্রভাব পুরো এক শতাব্দী জুড়ে থাকে। এই প্রভাব দৃশ্যমান হয় রাজারাণী মন্দির এবং লিঙ্গরাজ মন্দির নির্মাণশৈলীতে। এটা শহরের অন্যতম পর্যটন আকর্ষণ।
ইতিহাস
সোমবংশী যুগের প্রথম দিকের কাজ হচ্ছে মুক্তেশ্বর মন্দির। অধিকাংশ শিক্ষাবিদদের মতে এটা পরশুরামেশ্বর মন্দিরের উত্তরসূরি এবং ব্রহ্মেশ্বর মন্দিরের পূর্বে নির্মিত। পারসি ব্রাউনের মতে মন্দিরটি ৯৫০ সালে নির্মাণ করা হয়। এই মন্দিরে তোরণ রয়েছে যা অত্র অঞ্চলের অন্য কোন মন্দিরে নেই। এটা মন্দিরটি আলাদা স্বকীয়তা দিয়েছে এবং কিছু কিছু নির্মাণ শৈলী নির্দেশ করে যে এর নির্মাতারা নতুন একটা কৃষ্টির সূচনা করেছে। কেসি পানিগ্রাহীর মতে এর নির্মাণকাল ৯৬৬ সাল যা সোমবংশী রাজা ১ম যযাতি’র শাসনকাল। কিন্তু মন্দিরটি যে যযাতি নির্মাণ করেছেন তার কোন ঐতিহাসিক নিদর্শন নেই।
স্থাপত্যশৈলী
স্থাপত্যশৈলীর কারণে মুক্তেশ্বর মন্দিরকে ওড়িশা স্থাপত্যশৈলীর মুক্তা বলা হয় । মন্দিরটি পশ্চিমমুখী এবং নিচু ভিত্তির উপর প্রতিষ্ঠিত। জগমোহনের উপরে বিদ্যমান পিরামিডাকৃতির ছাঁদ এই অঞ্চলে প্রথম । ভুবনেশ্বরের অন্যান্য বৃহৎ মন্দিরের তুলনায় মুক্তেশ্বর ছোট মন্দির। মন্দিরটি অষ্টকোনাকৃতির দেয়াল দিয়ে ঘেরা যার গায়ে বিভিন্ন নকশা খোদাই করা। বিশ্বাস করা হয় যে পরীক্ষামূলক নতুন এই সংস্করণ এর পূর্বের সব সংস্করণকে পূর্ণতা দিয়ে নতুন এক ধারার সৃষ্টি করতে সক্ষম হয়েছে। পরবর্তীতে শহরের বিভিন্ন মন্দিরে এই ধারার সংযোগ লক্ষ্য করা যায়। মন্দিরটিতে একটি পোর্চ আছে যা তোরণ নামে পরিচিত এবং অষ্টভুজাকৃতির চত্ত্বরের প্রবেশপথ হিসেবে কাজ করে। মন্দিরটি দুটি অংশ নিয়ে গঠিতঃ বিমান এবং মুখশালা। এরা একটা উচু ভিত্তিত উপরে অবস্থিত। মন্দিরটি পিথাডেউলা ধরনের প্রাক নির্মাণ।
বিমান
বিমানটি বর্গাকৃতির এবং উঁচু ভিত্তির উপরে অবস্থিত। অন্যান্য মন্দিরের সংগে তুলনা করলে এর শিখর ক্ষুদ্রাকৃতির। এর চারমুখে চারটি নটরাজ এবং চারটি কীর্তিমুখ আছে। শিখরে শীর্ষ অংশে কলস আছে। শিখর ১০.৫ মিটার বা ৩৫ ফুট উঁচু যার প্রত্যেক ইঞ্চি নকশা ও ভাস্কর্য দিয়ে সজ্জিত। ভো নামে সজ্জার নতুন প্রকরণের বিকাশ সম্ভবত এখানেই হয় যা পরবর্তীতে ওড়িশিয় মন্দিরের গুরুত্বপূর্ণ বৈশিষ্ট্য হয়ে ওঠে। এর চৈত্য জানালা প্রচুর নকশাকৃত এবং শীর্ষে দানব মাথার মুখোশ এবং বামন মূর্তি আছে।
স্যাংক্টাম
স্যাংক্টাম বিভিন্ন নাগ-নাগিনীর ভাস্কর্য দিয়ে নকশা করা। স্যাংকটামটি ভেতরের দিকে ঘণাকৃতির।
অন্যান্য
ভেতরের প্রবেশপথে তিন মাথা যুক্ত কেতুর মূর্তি আছে যা হিন্দু পূরাণমতে নবগ্রহ নামে অভিহিত করা হয়। মন্দিরের পূর্বদিকে একটি পুকুর এবং দক্ষিণ পশ্চিম দিকে একটি কূয়া আছে। কূপে ডুব দিলে মহিলাদের বন্ধাত্ব দূর হয় বলে বিশ্বাস করা হয়ে থাকে। মন্দির চত্ত্বরে একটি প্রার্থনাগার আছে যার মধ্যে শিবলিঙ্গ আছে। মন্দিরটি প্রবেশপথ অলঙ্কৃত। মন্দিরটি নিচু সীমানাপ্রাচীর দিয়ে ঘেরা। মন্দিরটির ভেতরে বাইরে নানাবিধ ভাস্কর্য রয়েছে।
ধর্মীয় গুরুত্ব
মুক্তেশ্বর শব্দের অর্থ স্বাধীনতার ঈশ্বর। মন্দিরটি হিন্দু দেবতা শিবের। এখানে ধ্যান আসন শিক্ষার একাধিক ভাস্কর্য আছে। কিছু কিছু শিক্ষাবিদের মতে মুক্তেশ্বর নামের সম্ভাব্য তত্ত্ব হচ্ছে এখানে তন্ত্রসাধনা করা হতো। সীমানা প্রাচীরের বাইরের অংশে হিন্দু দেবতাদের ভাস্কর্য আছে যেমন সরস্বতী, গণেশ ও লকুলিশা (পঞ্চদশ শতকে তান্ত্রিক শৈবধর্মের পশুপাতা ধারার প্রবর্তক) । চৈত্য খিলানে একাধিক লকুশিলার মূর্তির মিনিয়েচার দেখতে পাওয়া যায় যা বিভিন্ন যোগমুদ্রা প্রদর্শণ করছে। স্থানীয় বিশ্বাস অনুযায়ী কোন গর্ভবতী মহিলা যদি অশোকাষ্টমী উৎসবের আগের রাতে যদি মন্দির চত্ত্বরের মদিচা কুন্ড পুকুরে ডুব দেয় তবে পুত্র সন্তানের জনক হবে। সন্ধ্যায় পুকুরের পানি জনসাধারণের কাছে বিক্রি করা হয়।
জনপ্রিয় মাধ্যম
ওড়িশা সরকারের পর্যটন দপ্তর বাৎসরিক তিন দিনের নাচের অনুষ্ঠান মুক্তেশ্বর নৃত্য উৎসবের আয়োজন করে মন্দির চত্ত্বরে। উৎসবের মূল আকর্ষণ থাকে ওড়িশার শাস্ত্রীয় নাচ ওড়িশি নৃত্য। জনপ্রিয় ওড়িশি নৃত্যশিল্পীরা মার্দল বাদ্যযন্ত্রের সংগে নৃত্য পরিবেশন করে । অনুষ্ঠানটি রাজ্য সরকারের পোর্টালে ওয়েবকাস্ট করা হয়।
মমতা প্রভু
মমতা প্রভু ( মারাঠি : ममता प्रभू, জন্ম ১লা মার্চ ১৯৮৩) হলেন ভারতের মহারাষ্ট্রের একজন টেবিল টেনিস খেলোয়াড়। তিনি ভারতীয় মহিলা টেবিল টেনিস দলের অবিচ্ছেদ্য অংশ। ২০১১ সালের জুলাই মাস পর্যন্ত, তিনি সামগ্রিক আন্তর্জাতিক টেবিল টেনিস ফেডারেশনের (আইটিটিএফ) মহিলা র‌্যাঙ্কিংয়ে ৩৫৬তম স্থানে রয়েছেন। তিনি ভারতীয় দলে চতুর্থ স্থানে রয়েছেন।
ব্যক্তিগত জীবন
মমতা মুলুণ্ড কলেজ অফ কমার্স থেকে বিকম স্নাতক। তিনি ওয়েলিংকর কলেজ থেকে ব্যবস্থাপনায় পোস্ট গ্র্যাজুয়েট ডিপ্লোমা সম্পন্ন করেছেন। তাঁর প্রধান শখ হল নেট সার্ফিং, বই পড়া, নতুন জায়গায় যাওয়া এবং নতুন রান্না খাওয়া। তিনি বাচ্চাদের সাথে থাকতে পছন্দ করেন।
খেলার শৈলী এবং সরঞ্জাম
মমতার খেলার ধরন আক্রমণাত্মক । তিনি স্টিগা সিআর ব্লেডে চ্যালেঞ্জার অ্যাটাক (পিম্পল) এবং ডনিক আকুডা এস-১ ব্যবহার করেন।
বিশ্ব ইভেন্ট
মমতা ২০১০ সালে ভারতে অনুষ্ঠিত দিল্লি কমনওয়েলথ গেমস এবং পরে চীনে অনুষ্ঠিত কুয়াংচৌ এশিয়ান গেমসে ভারতীয় মহিলা টেবিল টেনিস দলের সদস্য হিসেবে অংশগ্রহণ করেছিলেন। কমনওয়েলথ গেমসে মমতা ভারতের হয়ে রৌপ্য পদক জয়ী দলের একজন সদস্য ছিলেন। ফাইনালে সিঙ্গাপুরের কাছে ভারত হেরেছিল ০-৩ সেটে।
এশিয়ান গেমসে, দলগত বিভাগে মমতা মালদ্বীপের মহম্মদ মুইনাকে গ্রুপের প্রথম ম্যাচে পরাজিত করেন। ভারত মালদ্বীপের বিরুদ্ধে  ৩-০ ফলাফলে বিজয়ী হয়। কোয়ার্টার ফাইনালে চীনের কাছে ভারত ০-৩ ফলাফলে পরাজিত হয়।
দ্বৈত ইভেন্টে মৌমা দাসের সাথে জুটিতে তাঁরা সিঙ্গাপুরের লি জিয়াওয়েই এবং সান বেইবেই- এর জুটির কাছে পরাজিত হন।
তিনি চীনের সাংহাইতে ৪৮তম বিশ্ব টেবিল টেনিস চ্যাম্পিয়নশিপে ভারতের প্রতিনিধিত্ব করেন। তিনি চিলি ওপেন, ২০০৬ সালে আমেরিকান ওপেন এবং ভিয়েতনামে অনুষ্ঠিত গোল্ডেন র‌্যাকেট টুর্নামেন্টেও খেলার জন্য নির্বাচিত হন। তাঁর অন্যান্য ইভেন্টের মধ্যে রয়েছে ২০০৯ সালে ডিপিআর কোরিয়ায় আন্তর্জাতিক টেবিল টেনিস টুর্নামেন্ট। একই বছরে, তিনি ভারতের ইন্দোরে অনুষ্ঠিত ইন্ডিয়ান ওপেন আইটিটিএফ প্রো-ট্যুরে ভারতের প্রতিনিধিত্ব করেন। ভারতের লখনউতে অনুষ্ঠিত ১৯ তম এশিয়ান টেবিল টেনিস চ্যাম্পিয়নশিপে তিনি আবারও ভারতের হয়ে খেলেছিলেন।
জাতীয় চ্যাম্পিয়নশিপ
২০১১ সালের জানুয়ারিতে, ভারতের কলকাতায়, ৭২তম সিনিয়র ন্যাশনাল ও ইন্টার-স্টেট টেবিল টেনিস চ্যাম্পিয়নশিপে, মমতা প্রভু মহারাষ্ট্র এ দলের প্রতিনিধিত্ব করেন। একক ইভেন্টে, মমতা প্রথমবার ফাইনালে পৌঁছেছিলেন কিন্তু পেট্রোলিয়াম স্পোর্টস প্রমোশন বোর্ডের (পিএসপিবি) কে. শামিনি র কাছে হেরে যান।
২০০৭ সালে, তিনি ভারতের শিলংয়ে অনুষ্ঠিত ইন্ডিয়ান ওপেন টেবিল টেনিস টুর্নামেন্টে একটি স্বর্ণপদক জিতেছিলেন।
চাকরি
মমতা বর্তমানে দেনা ব্যাঙ্কে মার্কেটিং ম্যানেজার হিসেবে কাজ করছেন এবং টুর্নামেন্টে তাদের প্রতিনিধিত্ব করেন। তিনি দেনা ব্যাংকের ব্র্যান্ড অ্যাম্বাসেডরও। তিনি ভারতীয় ক্রীড়া ইউনিফর্ম এবং নিজের বিশেষ স্ট্রোকগুলি প্রদর্শন করে ব্যাঙ্কের সাম্প্রতিক একটি বিজ্ঞাপনেও উপস্থিত ছিলেন।
ভরদ্বাজ
একটি ভারতীয় উপাধি।
২০১৭ সাফ অনূর্ধ্ব-১৮ চ্যাম্পিয়নশিপ
২০১৭ সাফ অনূর্ধ্ব -১৮ চ্যাম্পিয়নশিপ হল দক্ষিণ এশীয় ফুটবল ফেডারেশন (সাফ) কর্তৃক আয়োজিত আন্তর্জাতিক ফুটবল প্রতিযোগিতা সাফ অনূর্ধ্ব -১৮ চ্যাম্পিয়নশিপের দ্বিতীয় আসর। পূর্বে এটি অনূর্ধ্ব ১৯ প্রতিযোগিতা হলেও এফসি অনূর্ধ্ব ১৯ প্রতিযোগিতা মাথায় রেখে একে অনূর্ধ্ব ১৮ প্রতিযোগিতা করা হয়েছে। এটি প্রথমবার হবে যে ভুটান একটি সাফ ইভেন্ট হোস্ট করবে।
খেলোয়াড়
১লা জানুয়ারি ১৯৯৯ সালে বা তার পরে জন্মগ্রহণ করা খেলোয়াড়রা প্রতিযোগিতায় অংশ নেওয়ার যোগ্য বলে বিবেচিত হয়। প্রতিটি দলকে ন্যূনতম ১৮ জন খেলোয়াড় এবং সর্বোচ্চ ২৩ জন খেলোয়াড়ের একটি দল নিবন্ধ করতে হবে, যাদের মধ্যে ন্যূনতম তিনজনকে গোলরক্ষক থাকতে হবে।
বিন্যাস
শ্রীলঙ্কা অনূর্ধ্ব-২০ ফুটবল দল ইভেন্ট থেকে আউট হওয়ার পর । এখন রাউন্ড রবিন ভিত্তিতে চ্যাম্পিয়নশিপ খেলা হবে। প্রতিটি দল যথাক্রমে প্রতিটি অন্য দলের মুখোমুখি হবে এবং সবচেয়ে বেশি পয়েন্ট পাওয়া দল শিরোপা জিতবে।
পুরস্কার
২০১৭ সালের সাফ অনূর্ধ্ব-১৮ চ্যাম্পিয়নশিপের জন্য নিম্নলিখিত পুরষ্কারগুলি দেওয়া হয়েছিল।
রণজিত গুহ
রণজিৎ গুহ  (২৩ মে, ১৯২৩ - ২৮ এপ্রিল ২০২৩ ) দক্ষিণ এশিয়ার একজন বাঙালি ভারতীয় ইতিহাসবিদ যিনি ক্ষুদ্র জনগোষ্ঠী নিয়ে ব্যাপক গবেষণা করেছেন, এবং প্রাচীন জনগোষ্ঠী নিয়ে কাজ করা অনেক সংগঠনের সম্পাদক ছিলেন। ১৯৫৯ সালে তিনি ভারত থেকে ইংল্যান্ডে পাড়ি জমান, এবং সাসেক্স বিশ্ববিদ্যালয়ে ইতিহাস বিভাগে রিডার পদে যোগ দেন। শেষজীবনে তিনি ভিয়েনা, অস্ট্রিয়াতে বসবাস করেন।
তার রচিত Elementary Aspects of Peasant Insurgency in Colonial India গ্রন্থটি ব্যাপকভাবে ধ্রুব হিসাবে বিবেচিত। বিখ্যাত নোবেলজয়ী বাঙালি অর্থনীতিবিদ অমর্ত্য সেনে র মতে, তিনি হলেন "বিশ শতকের সবচেয়ে সৃজনশীল ভারতীয় ঐতিহাসিক"।
পরিচিতি
১৯২৩ সালের ২৩ মে অধুনা বাংলাদেশের বরিশালের বাখরগঞ্জের সিদ্ধকাটি গ্রামে গুহর জন্ম৷ চিরস্থায়ী বন্দোবস্তের সূত্রে তালুকদার ছিল তাঁর পরিবার। গুহ-র লিখেছেন, বয়স বাড়ার সঙ্গে সঙ্গে এই শ্রেণি-পরিচিতির গ্লানি তাঁর মনে গেঁড়ে বসে– যার বীজেই তাঁর পরবর্তী জীবনের ইতিহাস-ভাবনার উন্মেষ।
কলকাতায় এসে গুহ জড়িয়ে পড়েন কমিউনিস্ট আন্দোলনে। সিপিআই-এর সক্রিয় সদস্য হিসেবে রাজনীতিতে যুক্ত হন। প্রেসিডেন্সি কলেজের ইতিহাস বিভাগের ছাত্র তিনি ১৯৪৭ সালে ডিসেম্বরে প্যারিসে বিশ্ব ছাত্র সম্মেলনেও যোগ দেন। এর পর একে একে সাইবেরিয়া, উত্তর আফ্রিকা, মধ্যপ্রাচ্য ও চিন বিপ্লব স্বচক্ষে জরিপ করেন তিনি দলের প্রতিনিধি হিসেবে।
১৯৫৬ সালে, বিদেশ থেকে ফেরার কিছু পর, হাঙ্গেরিতে সোভিয়েত অনুপ্রেবেশের বিরোধিতায় তিনি দল ছেড়ে দেন। তত দিনে অবশ্য তাঁর লেখালেখি শুরু হয়ে গেছে৷ দলীয় মুখপত্রে 'মেদিনীপুরের লবণশিল্প' নামে একটি লেখা লেখেন। সাহিত্য-সমালোচনাও করেছিলেন এই সময়ে, নীরেন্দ্রনাথ রায়ের ম্যাকবেথ-অনুবাদকে সমালোচনা করেন তিনি। সঙ্গে চলতে থাকে চিরস্থায়ী বন্দোবস্তের পেছনের তাত্ত্বিক ভাবনা নিয়ে তাঁর ধারাবাহিক, অসম্পূর্ণ রচনা।
দল ছাড়ার পর গুহ বিদ্যাসাগর কলেজ ও সুশোভন সরকারের আমন্ত্রণে যাদবপুর বিশ্ববিদ্যালয়ে কিছু কাল পড়ান। তাঁর কলকাতা বিশ্ববিদ্যালয়ে চিরস্থায়ী বন্দোবস্ত নিয়ে গবেষণার ইচ্ছে থাকলেও নরেন্দ্রকৃষ্ণ সিংহ তাঁকে ছাত্র হিসেবে নেন নি। সিংহ অর্থনৈতিক ইতিহাসের মুখবন্ধ হিসেবে ভাবনার বিবর্তনকে গুরুত্ব দিতে রাজি ছিলেন না।
রণজিৎ পাড়ি জমালেন সাসেক্সে। সেখানেই গবেষণা করতে থাকলেন তিনি, বছর কয়েক পর বই হয়েও বেরোবে অধুনা-উদযাপিত তাঁর গবেষণা 'আ রুল অফ প্রপার্টি'। যে বিশ্ব-সাম্রাজ্য তৈরি সাম্রাজ্যবাদীদের অভীষ্ট ছিল, সেই ধ্রুব বিশ্বমন্য চিন্তাভাবনা, গুহর মতে, উপনিবেশের ছকভাঙা বিশিষ্ট পরিস্থিতিতে খাটে নি। অতএব, বুর্জোয়া শ্রেণি তৈরির বদলে তা ফল দিয়েছিল পুরোপুরি অন্য: স্বত্বভোগী পরভৃৎ-জমিদার শ্রেণি তৈরি করেছিল তা।
বিদ্যায়তনিক কোলাহল থেকে প্রায়-অন্তরিন গুহ ষাটের দশকে বিলেতে কিছু পাঠচক্র চালিয়েছিলেন মাত্র। সত্তরের দশকের শুরুতে দিল্লি বিশ্ববিদ্যালয়ের নকশালপন্থী ছাত্রদের সংস্পর্শে আসেন তিনি। গাঁধী নিয়ে ভাবতে চাইলেও তিনি শেষ পর্যন্ত মন দেন ঔপনিবেশিক কৃষক-সমাজ নিয়ে তাঁর কাজে।
সাবঅল্টার্ন তত্ত্বের প্রবর্তন ও অন্যান্য কাজ
গুহর প্রস্তাবিত সাবঅলটার্ন গোষ্ঠীতে অধিকাংশই ছিলেন পিএইচডি-ও না-করা ছাত্ররা। পার্থ চট্টোপাধ্যায়, গৌতম ভদ্র, দীপেশ চক্রবর্তী, শাহিদ আমিন, ডেভিড আর্নল্ড ও ডেভিড হার্ডিম্যান ছিলেন এই দলে। পরে, কিছু কালের জন্য ছিলেন সুমিত সরকার-ও।
গুহ আশির দশকে নিলেন চূড়ান্ত রাজনৈতিক সাবঅলটার্ন মুখপত্রগুলি সম্পাদনার ভার, অন্য দিকে, তত্ত্ববিশ্বে বেশ কিছু আলোড়ন-তোলা লেখা লিখলেন। গ্রামশি, ফুকো, রলা বার্ত ও ক্লদ লেভি স্ত্রসের গঠনবাদের ভিত্তিতে, নিজের কিছু টিপ্পনী যোগ করে, অসম ক্ষমতা-সম্পর্কের একটি কাঠামো তৈরি করলেন গুহ৷ এই প্রেক্ষিত দিয়েই চেনা যাবে ঔপনিবেশিক ভারতের ইতিহাস– যা খণ্ডিত, ভগ্ন সাবঅলটার্ন চৈতন্যকে পড়তে চায়। কোনও বস্তুনিষ্ঠ, তথ্যপুঞ্জে আচ্ছাদিত, পরম সত্যে ধাবমান গবেষণা-পদ্ধতিটিকে তিনি খারিজ ও অবৈধ করে দিলেন, কার্যত একার হাতে। কৃষক অভ্যুত্থানের গঠনতাত্ত্বিক ব্যাখ্যা নিয়ে এই সময়ে বই লিখলেন৷ শুধু ভারত নয়, জাপান বা লাতিন আমেরিকাতেও এই সাবঅলটার্নি শাখা ছড়িয়ে পড়ল৷ উৎসকে সত্য হিসেবে না ধরে একটি বয়ান হিসেবে পড়তে শিখিয়ে পাঠের নানা স্তর দেখালেন তিনি। তত দিনে, গায়ত্রী চক্রবর্তী স্পিভাক বিতর্কে যোগ দিয়েছেন, সাবঅলটার্ন কর্তৃত্ব ও এলিট আধিপত্যের নয়া সমালোচনা করলেন তিনি।
নব্বই দশকের আগেই গুহ নৃতত্ত্ব পড়াতে ক্যানবেরায় পাড়ি জমালেন। সাবঅলটার্ন গোষ্ঠীর কুশীলব চরিত্র থেকে অবসরও নিলেন। নব্বই দশকে ধীরে ধীরে ভাষাদর্শন নিয়ে আগ্রহী হয়ে পড়লেন তিনি। তাঁর বিষয়মাধ্যম হিসেবে উঠে এল বাংলা ভাষা, ভাবনায় এলেন জীবনানন্দ বা সমর সেন। প্রাচীন ভারতীয় ভাষাতত্ত্ব, হাইডেগারের প্রপঞ্চদর্শন ও হেগেলের ভাববাদ তত দিনে তাঁর প্রিয় বিষয়। অন্য দিকে, ডমিন্যান্স উইদাউট হেজেমনির আলোচনায় উঠে এসছে ইতিহাসে স্বরাজের প্রশ্ন– ব্যক্তিক বোধ ও বিশ্ব-ইতিহাসের সর্বজনীনতার হুকুমদারির যে অন্তর্লীন টানাপোড়েন তাঁর পরের বই 'হিস্ট্রি অ্যাট দ্য লিমিট অফ ওয়ার্ল্ড হিস্ট্রি'-রও বক্তব্য।
নতুন সহস্রাব্দে তিনি পাড়ি জমালেন ভিয়েনার শহরতলি পুর্কের্সডর্ফে। ২০০৭ থেকে লিখতে শুরু করলেন বাংলায়, যার কেন্দ্রীয় বিষয় ভাবনার ইতিহাস, কখনও সাহিত্য, কখনও দর্শনে চরাচরের সঙ্গে 'আমি'র যে দ্বৈত সংলাপ আলো ফেলেছে। তাঁর মতে, এই মানবিক গুণটি ভারতে প্রকাশ পেয়েছে সাহিত্যে, ইতিহাসে নয়। রামমোহন থেকে বঙ্কিমচন্দ্র, মহাভারত থেকে বিভূতিভূষণের ঋতবাদী ভাবনাই হয়ে উঠল জীবনসায়াহ্নে এই দার্শনিকের বোধের আয়ুধ।
দ্বিভাষিকতা ও বাংলাভাষায় কাজ
রণজিৎ গুহ বাঙালি চিন্তাবিদদের মধ্যে প্রকৃত দ্বিভাষিকের এক উল্লেখযোগ্য উদাহরণ। আঠারো শতকের গোড়ায় দরিদ্র মলাঙ্গিদের চরম দুর্দশা ও বিদ্রোহ নিয়ে তিনি তাঁর প্রথম ইতিহাস বিষয়ক প্রবন্ধ ‘মেদিনীপুরের লবণশিল্প’ বাংলায় রচনা করেন, যা রমেশচন্দ্র মজুমদার ও নরেন্দ্রকৃষ্ণ সিংহ সম্পাদিত ইতিহাস’ পত্রিকায় ১৯৫৪ সালে প্রকাশিত হয়। তাঁর বিখ্যাত গ্রন্থ, এ রুল অফ প্রপার্টি ' (১৯৬৩), প্রকৃতপক্ষে তাঁর লেখা চিরস্থায়ী বন্দোবস্তের সূত্রপাত (১৯৫৭) নামক বাংলা প্রবন্ধের খসড়া থেকেই পরবর্তীকালে জন্মলাভ করে।
রণজিৎ গুহ ইংরেজির পাশাপাশি বাংলায় একাধিক প্রবন্ধ রচনা করেছেন বিভিন্ন সময়ে। এদের মধ্যে উল্লেখযোগ্য হল দয়া: রামমোহন রায় ও আমাদের আধুনিকতা (২০১০), প্রেম না প্রতারণা (২০১৩) ইত্যাদি। তাঁর বিভিন্ন লেখায় এসেছে সাহিত্যের বিভিন্ন প্রসঙ্গ, যেমন; কবির নাম ও সর্বনাম (২০০৯), ছয় ঋতুর গান (২০০৯) প্রভৃতি।
রণজিৎ গুহের সমস্ত বাংলায় লেখা আনন্দ পাবলিশার্স থেকে দুখণ্ডে সমগ্র আকারে প্রকাশিত হয়েছে। ISBN 9789388870481
রাকেশ শর্মা
রাকেশ শর্মা (জন্ম ১৩ জানুয়ারি ১৯৪৯), একজন ইন্ডিয়ান এয়ার ফোর্সের পাইলট যিনি মহাকাশ ভ্রমণ করেছেন। ইন্টারকসমস  কার্যক্রমের অঙ্গ হিসেবে সোয়ুজ টি-১১ উৎক্ষেপণ  করা হয় ১৯৮৪ খ্রিষ্টাব্দের ৩ এপ্রিল। রাকেশ শর্মা হলেন একমাত্র ভারতীয় নাগরিক যিনি মহাকাশে ভ্রমণ করেছেন।
শৈশব
রাকেশ শর্মা ১৯৪৯ খ্রিষ্টাব্দের ১৩ জানুয়ারি ভারতের অঙ্গরাজ্য পাঞ্জাবের পাতিয়ালায় জন্মগ্রহণ করেন। তিনি হায়দরাবাদের সেন্ট জর্জেস গ্রামার স্কুলে অধ্যয়ন করেন। নিজাম কলেজ থেকে তিনি স্নাতক হন। মাত্র ১৮ বছর বছরে তিনি এয়ার ফোর্সের একজন ক্যাডেট হিসেবে যোগদান করেন। পরবর্তীতে, তিনি ন্যাশনাল ডিফেন্স অ্যাকাডেমিতে ১৯৬৬ খ্রিষ্টাব্দের জুলাইতে ভর্তি হন একজন এয়ার ফোর্সের কর্মী হিসেবে। রাকেশ নিজেকে জাহির এবং একজন উৎসর্গিত ছাত্র  হিসেবে প্রতিষ্ঠিত করে ১৯৭০ খ্রিষ্টাব্দে ইন্ডিয়ান এয়ার ফোর্সের পাইলট নিযুক্ত হন।
জীবনধারা
৩৫তম ন্যাশনাল ডিফেন্স অ্যাকাডেমি-র প্রাক্তন ছাত্র রাকেশ শর্মা একজন টেস্ট পাইলট হিসেবে ইন্ডিয়ান এয়ার ফোর্সে যোগদান করেন ১৯৭০ খ্রিষ্টাব্দে। ১৯৭১ থেকে আরম্ভ করে তিনি মিকোয়ান গুরেভিচ (মিগ)-এর মতো নানা ধরনের এয়ারক্র্যাফটে আকাশ ভ্রমণ করেন। রাকেশ শর্মা অনেক স্তরের মধ্যে দিয়ে দ্রুত উন্নতি করেন এবং ১৯৮৪ খ্রিষ্টাব্দে তিনি ইন্ডিয়ান এয়ার ফোর্সের স্কোয়াড্রন লিডার এবং পাইলট নিযুক্ত হন। ১৯৮২ খ্রিষ্টাব্দের ২০ সেপ্টেম্বর তিনি একজন মহাকাশচারী হওয়ার জন্যে মনোনীত হন এবং ইন্ডিয়ান স্পেস রিসার্চ অর্গানাইজেশন (ইসরো) ও সোভিয়েত ইন্টারকসমস মহাকাশ কর্মসূচির মধ্যে যৌথ প্রকল্পের অংশ হিসেবে মহাকাশ যাত্রা করেন।
রাকেশ শর্মা হলেন ভারতের প্রথম নাগরিক যিনি মহাকাশে যাত্রা করেন। তিনি ১৯৮৪ খ্রিষ্টাব্দের ৩ এপ্রিল কাজাখ সোভিয়েত সোশ্যালিস্ট রিপাবলিকের বাইকোনুর কসমোড্রোম থেকে উৎক্ষিপ্ত সোভিয়েত সোয়ুজ টি-১১  মহাকশযানে উড্ডয়ন করেন। তিনজন সোভিয়েত-ভারভীয় আন্তর্জাতিক ক্রুয়ের মধ্যে যুক্ত ছিলেন কম্যান্ডার ইউরি মালিশেভ এবং ফ্লাইট ইঞ্জিনিয়ার গেন্নাদি স্ত্রেকালোভ (ইউএসএসআর) যাঁরা সোয়ুজ টি-১১ মহাকাশযানে করে সলিউত ৭ মহাকাশ স্টেশনে পৌঁছান। রাকেশ শর্মা সলিউত ৭ মহাকাশ স্টেশনে আরূঢ়াবস্থায় ৭ দিন ২১ ঘণ্টা এবং ৪০ মিনিট কাটান, যে সময়ে তার টিম ৪৩টি বৈজ্ঞানিক ও কারিগরি পরীক্ষা-নিরীক্ষা চালায়। তার কাজ ছিল প্রধানত বায়ো-মেডিসিন এবং রিমোট সেন্সিং বিষয়ে। মহাকাশচারীগণ একটি যৌথ দূরদর্শন সংবাদ সম্মেলন করেন মস্কো কার্যনির্বাহী ও পরে ভারতের প্রধানমন্ত্রী ইন্দিরা গান্ধির সঙ্গে। যখন ইন্দিরা গান্ধি রাকেশ শর্মাকে জিজ্ঞাসা করেন, 'বহির্মহাকাশ থেকে ভারতকে কেমন দেখায়?' তিনি জবাব দেন, সারে যাঁহাসে আচ্ছা (পৃথিবীর মধ্যে সেরা)। এটা হল ব্রিটিশ ঔপনিবেশিক শাসনকালে লেখা ইকবাল রচিত একটি দেশাত্মবোধক কবিতার শিরোনাম, যেটা ধারাবাহিকভাবে আজো জনপ্রিয়। ভারত বহির্মহাকাশে একজন মানুষকে পাঠানো বিশ্বের চতুর্দশ দেশ হিসেবে আত্মপ্রকাশ করে।
রাকেশ শর্মা অবসর নেওয়ার সময় উইং কম্যান্ডার পদে ছিলেন। তিনি ১৯৮৭ খ্রিষ্টাব্দে হিন্দুস্তান অ্যারোনটিক্স লিমিটেডে যোগ দেন এবং ১৯৯২ খ্রিষ্টাব্দ পর্যন্ত তিনি হ্যালের নাসিক ডিভিশনে চিফ টেস্ট পাইলট হিসেবে কর্মরত ছিলেন; বেঙ্গালুরুতে যাওয়ার আগে পর্যন্ত তিনি হ্যালের চিফ টেস্ট পাইলটের কাজ করেছেন। তিনি লাইট কমব্যাট এয়ারক্র্যাফ্ট 'তেজাস'-এর সঙ্গেও যুক্ত ছিলেন।
পুরস্কার
মহাকাশযাত্রার পর ফিরে এসে তিনি 'হিরো অফ দ্য সোভিয়েত ইউনিয়ন' সম্মানে ভূষিত হন। ভারত প্রজাতন্ত্র তাকে এবং তার দুজন সঙ্গী মহাকাশযাত্রী ইউরি মালিশেভ ও গেন্নাদি স্ত্রেকালোভকে শান্তিসময়ের অসমসাহসী সর্বোচ্চ সম্মান অশোকচক্র প্রদান করে।
ব্যক্তিগত জীবন
রাকেশ শর্মা এবং তার স্ত্রী মধু ১৯৮২ খ্রিষ্টাব্দে রাশিয়ায় থাকাকালীন সময়ে রাশিয়ান ভাষা শিখেছিলেন। তাদের সন্তান কপিল একজন চলচ্চিত্র নির্দেশক এবং সন্ততি কৃতিকা একজন মিডিয়া শিল্পী।
পিরোগ
বিবরণ
পিরোগ নির্দিষ্ট ধরনের নৌকাকে বোঝায় না, তবে ফ্রান্স এবং স্পেনের দ্বারা পনিবেশিক অঞ্চলগুলিতে ছোট ছোট স্থানীয় নৌকাগুলির বুঝানোর জন্য ব্যবহার হয়, বিশেষত একক লগ থেকে তৈরি ডগআউট। ফরাসি পশ্চিম আফ্রিকাতে পিরোগগুলি হস্তশিল্পের কলা আকৃতির নৌকা বোঝায় যা প্রচলিত জেলেরা ব্যবহার করে। মাদাগাস্কারে এটিতে আরও বিস্তৃত অস্ট্রোনেশিয়ান লাকানা আউটরিগার ক্যানির অন্তর্ভুক্ত রয়েছে।
পিরোগগুলি সাধারণত দাঁড় সাহায্যে চালান যাতে একটি দাঁড় থাকে (কায়াক প্যাডেলের বিপরীতে, যার দুটি থাকে)। এটি অগভীর জলে বিপরিত প্রান্ত দিয়ে খোঁচা দেওয়া যায়। ছোট পালও কাজে লাগানো যায়। ক্রমশ অনেক অঞ্চলে মোটর ব্যবহৃত হচ্ছে। থাম্ব| [[লুইস ও ক্লার্কের অভিযান|লুইস এবং ক্লার্কের পিরোগগুলি ব্লুন্ডারবাসকে একটি পিন্টেল দিয়ে ধনুকের উপর চাপিয়ে দিয়েছিল । ]] ৬২৬ সালে, যখন আভার ঘেরাও করা হয়েছে কনস্টান্টিনোপল, দাসত্ব অতিক্রমনে গোল্ডেন হর্ন তাদের পিরোগ এবং নিম্নতর তীরে অবতরণ করেছে, এবং সমস্ত আত্মরক্ষামূলক ব্যবস্থা নিয়ে নেয়া হয়েছিল, গীর্জা লুট করা হয়ছিল।
সেখানে ১৭ ও ১৮ শতকের ক্যারিবিয়ান জলদস্যুদের আক্রমণ সহ অনেক বড় জাহাজ নিজেদের নিয়ন্ত্রণে নিতে পিরোগ ব্যবহার করা হয়েছিল । ক্যারিবীয়, এখন-মেক্সিকান এবং উপসাগরীয় উপকূল এবং বর্তমানে আমেরিকা যুক্তরাষ্ট্রের পূর্ব উপকূল জুড়ে জলদস্যু এবং বুকানীরা দ্বারা পিরোগগুলি ব্যাপকভাবে ব্যবহৃত হয়েছিল। যদিও বেশিরভাগ ক্ষেত্রে, এই জাতীয় জাহাজগুলি স্কাউটিং বা টেন্ডার হিসাবে ব্যবহৃত হত।
পিরোগগুলি মিসৌরি নদীর উপর এবং পশ্চিম দিকে ১৮০৪-১৮০৬ অবধি লুইস এবং ক্লার্ক দ্বারা ব্যবহৃত হয়েছিল, বেটেওক্স ছাড়াও বড় আকারের সমতল বোতলজাত নৌকাগুলি কেবল বড় নদীতে ব্যবহার করা যেত । তাদের পিরোগগুলি আটটি রোয়ার এবং একটি পাইলট বহনকারী সংস্থার মাঝারি আকারের নৌকা বোঝায়, আট টন কার্গো বহন করতে সক্ষম ছিল। হেনরি ডি থোরিও তার "দ্য মাইন উডস" বইয়ে ভারী পিরোগগুলি ব্যবহার করার কথা লিখেছেন।
লুইসিয়ানা
মার্কিন যুক্তরাষ্ট্রে পিরোগগুলি বিশেষত লুইসিয়ানা মার্শের কাজুনদের সাথে যুক্ত। প্রথম দিকের কাজুন পিরোগগুলি সাইপ্রেস ডাগআউট ছিল তবে আজ তারা সাধারণত ফ্ল্যাট জাতীয় নৌকা ব্যবহার করে । পিরোগগুলি সাধারণত রাতারাতি ভ্রমণের উদ্দেশ্যে নয় তবে সহজে জমিতে উঠানোর জন্য হালকা এবং যথেষ্ট ছোট। নকশাটি পিরোগটিকে জলাভূমির খুব অগভীর জলের মধ্য দিয়ে এগিয়ে যেতে সাহায্য করে । একটি পিরোগের "টেকসই শিকল" থাকে যার অর্থ বন্দুকগুলি থেকে তিল পর্যন্ত মসৃণ বক্রতার পরিবর্তে প্রায়শই একটি সমতল নিচে থাকে যা পাশের বিমানটি পূরণ করে।
তার ১৯৫২ সালের ক্লাসিক গান " জাম্বালায় ", হ্যাঙ্ক উইলিয়ামস "আমার বায়ুতে পোলারোগ পোল মেরে যেতে হবে" এই লাইনের পিরোগুকে বোঝায়। লুজিয়ানার এক আগ্রহী জনি হর্টন, যিনি কাজুন রীতিনীতি ও সংস্কৃতি উদ্‌যাপন করেছিলেন, তার ১৯৫৬ সালের "আই গোট এ হোল ইন মাই পিরোগে" গানে পিরোগোগুলির উল্লেখ করেছেন। হ্যাঙ্ক উইলিয়ামস, জুনিয়র (দেশীয় সংগীতের কিংবদন্তি হ্যাঙ্ক উইলিয়ামসের পুত্র) -এর একটি হিট গান ছিল, "কাজুন বেবি", যা "আমার পুরানো পিরোগে চড়ে" লাইনের পিরোগকে বোঝায়।
ডগ কার্শার ১৯৬১ -এর হিট "লুইসিয়ানা ম্যান" -এর লাইনটি ".. তিনি তার পিরোগে লাফিয়ে বেয়ুর নিচে এসেছিলেন" সাথে অনেক অনলাইন লিরিক্স সাইটগুলি এই লাইনটিকে ভুল বোঝায়, পরিবর্তে 'নায়ক' বা কখনও কখনও 'বিরো' বলে।
ভোলা-১
ভোলা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ভোলা জেলায় অবস্থিত জাতীয় সংসদের ১১৫নং আসন।
সীমানা
ভোলা-১ আসনটি ভোলা জেলার ভোলা সদর উপজেলা নিয়ে গঠিত।
ইতিহাস
১৯৮৪ সালে যখন বাকেরগঞ্জ জেলাকে ভেঙে চারটি জেলায় (বাকেরগঞ্জ, ভোলা, ঝালকাঠি ও পিরোজপুর) ভাগ করা হয়, তখন বাকেরগঞ্জ-১ থেকে এ সংসদীয় আসনটি সৃষ্টি করা হয়।
২০১০-এর দশকে নির্বাচন
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে তোফায়েল আহমেদ বিনা প্রতিদ্বন্দ্বিতায় নির্বাচিত হন।
১৯৯০-এর দশকে নির্বাচন
জুন ১৯৯৬ সালের নির্বাচনে তোফায়েল আহমেদ ভোলা-১ ও ভোলা-২ আসনের নির্বাচনে দাড়ান। নির্বাচনে তিনি উভয় আসনে জয় লাভ করলে, তিনি ভোলা-২ আসনকে প্রতিনিধিত্ব করার সিদ্ধান্ত নেন। ফলে ভোলা১ আসনে উপ-নির্বাচনের প্রয়োজন পড়ে তবে হাই কোর্ট, উপনির্বাচন স্থগিত করলে সপ্তম সংসদের পুরো সময়ে আসনটি খালি থাকে।
শেরিনার ভক্সজাইতুং
থাম্ব| সদর দফতর শেরিনার ভক্সজাইতুং (এসভিজেড) জার্মানির একটি পত্রিকা। নিয়ন্ত্রণ কোম্পানী, জেইতুংশেভেরলাগ শেরিন জিএমবিএইচ অ্যান্ড কোম্পানি কেজি, যার প্রধান কার্যালয় শেরিন, মেকলেনবুর্গ-ফোর্পোমের্ন।
সোফি রায়ান
সোফি রায়ান (সিয়াটেল, ওয়াশিংটন, ডিসেম্বর ৯, ১৯৯২) একজন মার্কিন পর্নোগ্রাফিক অভিনেত্রী এবং ইরোটিক মডেল।
মেসিডোনিয়া প্রজাতন্ত্রের ভাষা
ম্যাসেডোনীয় ভাষা ম্যাসেডোনিয়া প্রজাতন্ত্রের সরকারি ভাষা এবং এখানকার ৭৫% লোক এই ভাষাতে কথা বলে। এছাড়াও দেশটিতে আলবেনীয়, রোমানীয়, তুর্কি, রোমানি এবং সার্বো-ক্রোয়েশীয় ভাষার বিভিন্ন উপভাষা প্রচলিত।
বহিঃসংযোগ
Republic of Macedonia
বলাগড় বিধানসভা কেন্দ্র
বলাগড় (বিধানসভা কেন্দ্র) ভারতের পশ্চিমবঙ্গ রাজ্যের হুগলি জেলার একটি বিধানসভা কেন্দ্র। এই আসনটি তপশিলী উপজাতির জন্য সংরক্ষিত।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে ১৯১ নং বলাগড় বিধানসভা কেন্দ্রটি (এসসি) সংরক্ষিত, বলাগড় সিডি ব্লক এবং চন্দ্রহাটি-১,চন্দ্রহাটি-২,দিগসুই এবং মগড়া-১ গ্রামপঞ্চায়েতগুলি চুঁচুড়া মগড়া সিডি ব্লকের অন্তর্গত।
সাহুল (মহাদেশ)
থাম্ব|সুন্দর ও সাহুলের মানচিত্র সাহুল (ইংরেজি: Sahul) ছিল একটি প্রাগৈতিহাসিক মহাদেশ। অস্ট্রেলিয়া, নিউ গিনি, তাসমানিয়া ও সেরাম নিয়ে এই মহাদেশটি গঠিত হয়।   প্রায় ১৮,০০০ বছর আগে সাহুল আংশিকভাবে নিমজ্জিত হয়ে পড়ে। আফ্রিকা পরিত্যাগ করে আদিম জনগোষ্ঠীর একটি অংশ সাহুল ও সুন্দায় এসে বসতি স্থাপন করে।
সাইদ আল-আন্দালুসি
সাইদ আল-আন্দালুসি (صاعِدُ الأندلسي) মুসলিম স্পেনের টলেডোর একজন আরব কাজী। তিনি বিজ্ঞান, দর্শন এবং ইতিহাসের উপর গুরুত্বপূর্ণ গ্রন্থ লিখেছেন। তিনি জ্যোতির্বিদ্যায় বিশেষ অবদান রাখার পাশাপাশি গণিতশাস্ত্রেও গুরুত্বপূর্ণ অবদান রাখেন। তিনি বিখ্যাত বিজ্ঞানীদের নিয়ে গুরুত্বপূর্ণ জীবনীগ্রন্থ রচনা করেন।
জীবনী
সাঈদ আল-আন্দালুসি আল-আন্দালুসের আলমেরিয়ায় বানু ধীব-ন-নুন রাজবংশের সময় জন্মগ্রহণ করেন এবং টলেডোতে মারা যান। তিনি আরব বংশোদ্ভূত তাঘলিব গোত্রে জন্মগ্রহণ করের। তার পরিবার গৃহযুদ্ধের সময় আলমেরিয়ায় আশ্রয় নিতে কর্ডোভা থেকে পালিয়ে যায়। তার দাদা সিডোনিয়ার কাজী একজন বিচারক ছিলেন এবং তার পিতা ১০৫৭ সালে মৃত্যুর আগ পর্যন্ত টলেডোর কাজী ছিলেন। পরবর্তীতে সাঈদ তার পদে স্থলাভিষিক্ত হন।
জীবনীকার ইবনে বাশকুয়াল, ইবনে উমাইরা আল-ধাব্বি, আল-সাফাদি এবং আহমেদ মোহাম্মদ আল-মাক্কারিএর মতে টলেডোতে সাঈদের শিক্ষকরা ছিলেন আবু মুহাম্মাদ ইবনে হাযম (أبو محمد بن حَزْم), আল-ফাতাহ ইবনে আল-ক্বত (আল-ফাতাহ) এবং আবু ওয়ালিদ আল-ওয়াকশি (أبو الوليد الوَقّشِي)। তিনি ফিকাহে (আইনশাস্ত্র) শিক্ষা লাভ করেছিলেন এবং ১০৪৬ সালে টলেডো থেকে আঠারো বছর বয়সে এই বিষয়ে স্নাতক পাশ করে। টলেডো তৎকালীন সময়ে শিক্ষার একটি বড় কেন্দ্র ছিল। সাঈদ ফিকাহ (আইন), তাফসির (কুরআনের ব্যাখ্যা), আরবি ভাষা এবং আল-আদাব আল-আরাবি (আরবি সাহিত্য) বিষয়ে অধ্যয়ন করতেন। তার শিক্ষক আবু ইসহাক ইব্রাহিম ইবনে ইদ্রিস আল-তাজিবি তাকে গণিত এবং জ্যোতির্বিদ্যা পড়াতেন। এই বিষয়গুলোতে তিনি খুবই পারদর্শী ছিলেন। গভর্নর ইয়াহিয়া সাঈদকে টলেডোর কাজী হিসাবে নিযুক্ত করে।
তাবাকাত আল-উমাম (জাতির বিভাগ)
১০৬৮ সালে রচিত তাবাকাত আল-উমাম (তাবাকাত) হলো একটি বিজ্ঞানের ইতিহাস বিষয়ক গ্রন্থ যা আটটি জাতির বিজ্ঞানীদের জীবনী এবং বৈজ্ঞানিক সাফল্য নিয়ে রচিত। জাতিগুলোর ক্ষেত্রে ভারতীয়, পারস্য, ক্যাল্ডিয়ান, মিশরীয়, গ্রীক, বাইজেন্টাইন, আরব এবং ইহুদি উল্লেখযোগ্য। সাঈদ এই বইটিতে প্রতিটি জাতির পাটিগণিত, জ্যোতির্বিদ্যা ও চিকিৎসা ইত্যাদির বিভিন্ন শাখার এবং পিথাগোরাস, সক্রেটিস, প্লেটো এবং অ্যারিস্টটল সহ অনেক প্রাচীনতম বিজ্ঞানী ও দার্শনিকদের বিজ্ঞানচর্চা ও সাফল্যে বিবরণ দিয়েছে। বইটির দ্বিতীয়ার্ধে রয়েছে যুক্তিবিদ্যা, দর্শন, জ্যামিতি, টলেমাইক জ্যোতির্বিদ্যার বিকাশ, পর্যবেক্ষণ পদ্ধতি, বছরের দৈর্ঘ্য নির্ধারণের জন্য ত্রিকোণমিতি, গণিতের গণনা, সূর্যের কক্ষপথের উন্মত্ততা, এবং জ্যোতির্বিদ্যা সারণী নির্মাণ ইত্যাদি বর্ণনা করা হয়েছে।
"তাবাকাত আল-উমাম" বিভিন্ন ভাষায় প্রতিলিপি ও অনুবাদ করা হয়েছে। বইটির মূল নথিটি এখন আর বিদ্যমান নেই। বইটির শব্দ, বাক্য, অনুচ্ছেদ বা সম্পূর্ণ বিভাগ বাদ দিয়ে সংস্করণের বিষয়বস্তুতে বর্তমানে অসঙ্গতি লক্ষ্য করা যায়।
নুহ (শহর)
নুহ (Nuh) ভারতের হরিয়ানা রাজ্যের গুরগাঁও জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৯ মিটার (৬৫২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে নুহ শহরের জনসংখ্যা হল ১১,০৩৮ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ২০% হল ৬ বছর বা তার কম বয়সী।
সুজন হাওলাদার
সুজন হাওলাদার (জন্ম: ২৩ জুন ১৯৯৫) বাংলাদেশী একজন প্রথম শ্রেণির ক্রিকেটার যিনি রাজশাহী বিভাগের হয়ে খেলেন। লিস্ট এ ক্রিকেটে তার অভিষেক ২৯ এপ্রিল ২০১৭ সালে ২০১৬-১৭ ঢাকা ডিভিশন প্রিমিয়ার  ক্রিকেট লিগে ঢাকা আবাহনী ক্রিকেট দলের হয়ে খেলে। টুয়েন্টি২০ তে অভিষেক ২৫ ফেব্রুয়ারি ২০১৯ সালে শাইনপুকুর ক্রিকেট ক্লাবের হয়ে ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯ খেলায় মাধ্যমে।
ত্রিবিষ
ত্রিবিষ বা অকুশল মূল বলতে অবিদ্যা বা মোহ, রাগ এবং দ্বেষ এই তিন প্রকার ক্লেশকে বোঝানো হয়। এই তিনটি বিষ বৌদ্ধ ধর্মে দুঃখ সমুদয় বা দুঃখের কারণ রূপে পরিগণিত হয়।
বর্ণনা
বৌদ্ধ দর্শনে অবিদ্যা বা মোহ, রাগ এবং দ্বেষ নামক তিনটি বিষ মানুষকে সংসারে আবদ্ধ রাখে। ভবচক্র অনুসারে এই ত্রিবিষ কর্মের সৃষ্টি করে। এই ত্রিবিষের মধ্যে অবিদ্যা বা মোহ হল প্রধান বিষ যা থেকে রাগ এবং দ্বেষের জন্ম হয়।   এই ত্রিবিষ অপর ক্লেশের কারণ হিসেবে উল্লিখিত হয়।
থেরবাদ ও মহাযানে ত্রিবিষ
মহাযান বৌদ্ধ ধর্মে এই তিনটি ক্লেশকে একত্রে ত্রিবিষ এবং থেরবাদ বৌদ্ধ ধর্মে একে অকুশল মূল বলে উল্লেখ করা হয়েছে। মহাযান বৌদ্ধ ধর্মে অবিদ্যার একটি প্রকারভেদ হিসেবে মোহকে উল্লেখ করা হয়েছে। থেরবাদ বৌদ্ধ ধর্মে মোহ এবং অবিদ্যা সমার্থক শব্দ কিন্তু মোহ চৈতসিকের সঙ্গে সম্পর্কিত যেখানে অবিদ্যা নিদানের সঙ্গে সম্পর্কিত।
অ্যালায়েন্স ফর বাংলাদেশ ওয়ার্কার সেফটি
অ্যালায়েন্স ফর বাংলাদেশ ওয়ার্কার সেফটি, যেটি "অ্যালায়েন্স" নামেও পরিচিত, বিশ্বের ২৮টি বিখ্যাত ব্র্যান্ডের সমন্বয়ে গঠিত একটি পাঁচ বছর মেয়াদী সংস্থা, যারা বাংলাদেশের পোশাক কারখানার শ্রমিকদের শ্রম নিরাপত্তা নিয়ে কাজ করবে, এটি রানা প্লাজার পরে গঠিত হয়। সম্মিলিতভাবে, অ্যালায়েন্স সদস্যরা বিশেষত উত্তর আমেরিকার আমদানিকারক, যারা বাংলাদেশের ৭০০+ কারখানা থেকে তৈরি পোশাক আমদানি করে থাকে।
পটভূমি
রানা প্লাজার দুর্ঘটনার পরে ওয়ালমার্ট অ্যালায়েন্স ফর বাংলাদেশ ওয়ার্কার সেফটির প্রতিষ্ঠাতা সদস্য হয়। কাঠামোগত সমস্যার কারণে রানা প্লাজার দুর্ঘটনার আগে থেকেই মনসুন এথিকাল ট্রেডিং ইনিশিয়েটিভ -এর সদস্য ছিল।
এই ভবনে আলাদা পোশাক কারখানার ৫,০০০ কর্মী, কয়েকটি দোকান, এবং একটি ব্যাংক ছিল। এই কারখানাগুলি যেসব ব্রান্ডের জন্য পোশাক তৈরি করত, তার মধ্যে ছিল "বেনেত্তন", মনসুন, বনমার্চে, দ্যা চিল্ড্রেন'স প্লেস, এল কোর্টে ইঙ্গলস, জো ফ্রেস, মাঙ্গো (বস্ত্র), মাটাল্যান, প্রাইমার্ক, এবং ওয়ালমার্ট.
অ্যালায়েন্স গঠন
মার্কিন গবেষণা প্রতিষ্ঠান "বাইপার্টিসান পলিসি সেন্টার" -এর উদ্যোগে, সাবেক মার্কিন সংখ্যাগরিষ্ঠ দলের নেতা সিনেটর জর্জ জে. মিশেল এবং সাবেক সিনেটর অলিম্পিয়া স্নো-র সাথে আলোচনার মাধ্যমে এটি প্রতিষ্ঠিত হয়। এর গঠন প্রক্রিয়ার যুক্ত করা হয়, পোশাক শিল্পের কোম্পানি এবং স্টেকহোল্ডারদের, যার মধ্যে রয়েছে যুক্তরাষ্ট্র ও বাংলাদেশ সরকার, নীতিনির্ধারক, আন্তর্জাতিক এনজিও এবং নাগরিক সমাজের সদস্য এবং বাংলাদেশের শ্রমিক সংগঠন। ২০১৩ সালের ১০ জুলাই, বাংলাদেশ ওয়ার্কার সেফটি ইনিশিয়েটিভ ঘোষণা করা হয়। ইনিশিয়েটিভ একটি বাধ্যতাবাধকতা, যেটি পাঁচ বছরের কর্মপরিকল্পনা, আগুন এবং ভবন নিরাপত্তা পরিদর্শন, কর্মী প্রশিক্ষণ, এবং কর্মী ক্ষমতায়নের উপর নিবদ্ধ।
অ্যালায়েন্স ফর বাংলাদেশ ওয়ার্কার সেফটির স্বাধীন চেয়ারপারসন হিসেবে নির্বাচিত হন সাবেক মার্কিন প্রতিনিধি এলেন টাউশার।
কারখানা পরিদর্শন ও প্রতিবেদন
বাংলাদেশ ন্যাশনাল বিল্ডিং কোডের (BNBC) সুপারিশ মেনে নিয়ে অ্যালায়েন্স একটি সর্বজনীন অগ্নি ও কাঠামোগত নিরাপত্তা স্ট্যান্ডার্ড/মানদণ্ড তৈরি করেছে, যেখানে কিছু ক্ষেত্রে সম্প্রসারিত হয়েছে। এই মানদণ্ড তৈরির উদ্দেশ্য ছিল সকল সদস্য কারখানায় যেন একি নিরাপত্তা থাকে। এই মানদণ্ড যৌথভাবে তৈরি করেছে অ্যালায়েন্স এবং আকর্ড -এর কারিগরি বিশেষজ্ঞ দল। এই মানদণ্ডটি বুয়েট কর্তৃক তৈরিকৃত মানদন্ডের সঙ্গে সামঞ্জস্য রাখা হয়েছে।
অ্যালায়েন্স বাংলাদেশ, ইউরোপ এবং উত্তর আমেরিকা থেকে অগ্নি ও কাঠামোগত নিরাপত্তার একটি স্বতন্ত্র কমিটি করেছে যারা অগ্নি ও কাঠামোগত নিরাপত্তার বিশ্বাসযোগ্য কর্তৃপক্ষ। এই বিশেষজ্ঞ কমিটির দায়িত্ব অ্যালায়েন্স স্ট্যান্ডার্ড বাস্তবায়ন পর্যবেক্ষণ করা, যার মধ্যে আছে যোগ্য পরিদর্শক নিয়োগ, প্রতিকারের অবস্থা দেখার জন্য কারখানা পরিদর্শন এবং পরিদর্শন প্রতিবেদন নিরীক্ষন। ১০ই জুলাই ২০১৪ সালে অ্যালায়েন্স সকল কারখানা পরিসরশনের কথা ঘোষণা করে।
এই স্ট্যান্ডার্ড সব অ্যালায়েন্স কারখানা মূল্যায়নে ব্যবহৃত হয়। পরিচালনা পরিষদ ষাণ্মাসিকভাবে তাদের কাজের অগ্রগতি বিস্তারিতভাবে জনসমক্ষে প্রকাশ করে।
কর্মী অংশগ্রহণ
এই জরিপের উদ্দেশ্য ছিল স্বাস্থ্য ও নিরাপত্তা ঝুকির বর্তমান অবস্থা অনুধাবন করা এবং শ্রমিকদের চাহিদা সম্পর্কে অবগত হওয়া যাতে কারখানাতে ঝুকি কমানো যায়। এটি প্রশিক্ষন কারিকুলাম তৈরিতেও সাহায্য করে।
স্থানীয় কার্যক্রম
২০১৩ সালের ৯ ডিসেম্বর, অ্যালায়েন্স বাংলাদেশে অফিস চালু করে। ২০১৪ সালের ফেব্রুয়ারি অনুযায়ী, ঢাকা অফিস স্টাফ এবং সাংগঠনিক কার্যক্রমের প্রধান কেন্দ্রবিন্দু। ঢাকা অফিসের সকল কর্মী বাংলাদেশি যাদের বহু বছর ধরে বাংলাদেশের পোশাক শিল্প সম্পর্কে অভিজ্ঞতা রয়েছে। মার্চ ২০১৪ সালে এই দলে যোগ দেয় ব্যবস্থাপনা পরিচালক এবং বিভিন্ন বিভাগের ব্যাবস্থাপক এবং অফিস সহকারী।
অ্যালায়েন্স পরিচালনা পদ্ধতি
পরিচালনা পর্ষদের দায়িত্ব - সদস্যদের কমপ্লায়েন্স অনুসরন করে প্রয়োজনীয় উদ্যোগ, যার মধ্যে আছে আর্থিক সীমাবদ্ধটা পুরন করা, স্ব-নির্ধারিত পরিদর্শন সময়সীমা অরজন করা, তথ্য-ভাগ এবং কর্মী প্রশিক্ষণ চুক্তি তদারক করা।
লায়লা এরবিল
লায়লা এরবিল (Leylâ Erbil ; ১২ জানুয়ারি ১৯৩১, ইস্তাম্বুল - ১৯ জুলাই ২০১৩, ইস্তাম্বুল) তুরস্কের সমসাময়িক শীর্ষস্থানীয় মহিলা লেখকদের একজন ছিলেন। তিনি ছয়টি উপন্যাস, তিনটি ছোট গল্পের সংকলন এবং একটি প্রবন্ধ বইের লেখক। তিনি প্রথম তুর্কি মহিলা লেখক যিনি ২০০২ সালে পিইএন ইন্টারন্যাশনাল দ্বারা সাহিত্যে নোবেল পুরস্কারের জন্য মনোনীত হন। লায়লা তুর্কি শিল্পীদের ইউনিয়ন ও তুরস্কের লেখক সিন্ডিকেটের সহ-প্রতিষ্ঠাতা ছিলেন।
ব্যক্তিগত জীবন
লায়লার শরীরে ২০০৫ সালে ল্যাঙ্গারহ্যান্স সেল হিস্টিসাইটোসিস নির্ণয় করা হয়েছিল, এবং তিনি আট বছর ধরে, তার অসুস্থতার সাথে সাহসের সাথে লড়াই করেছিলেন। তবে তিনি ২০১৩ সালে লড়াই হেরে যান। তিনি ইস্তাম্বুল হাসপাতালে ৮২ বছর বয়সে ২০১৩ সালের ১৯শে জুলাই মারা যান, যেখানে তার লিভার ফেইলিউর ও শ্বাসকষ্টের জন্য চিকিৎসা করা হচ্ছিল, যা তার অসুস্থতার পার্শ্বপ্রতিক্রিয়া ছিল।
সাংগঠনিক সংশ্লিষ্টতা এবং সক্রিয়তা
১৯৬০ -এর দশকে তিনি তৎপরতার সাথে জড়িত ছিলেন এবং তৎকালীন সবচেয়ে প্রভাবশালী সমাজতান্ত্রিক দল ওয়ার্কার্স পার্টি অফ তুরস্কের শিল্পকলা ও সংস্কৃতি কার্যালয়ে কাজ করেছিলেন,  এটি যতক্ষণ না ১৯৮৮ সালে তুরস্কের কমিউনিস্ট পার্টির সাথে একীভূত হয় এবং বন্ধ হয়ে যায়। লায়লা ১৯৭০ সালে তুর্কি শিল্পীদের ইউনিয়নের কয়েকজন প্রতিষ্ঠাতা সদস্যের একজন হয়েছিলেন। চার বছর পরে, ১৯৭৪ সালে, তিনি তুরস্কের রাইটার্স সিন্ডিকেটের প্রতিষ্ঠাতা সদস্য হন। একজন প্রতিষ্ঠাতা সদস্য হিসাবে, তিনি তার বন্ধুদের সাথে সিন্ডিকেটের জন্য সংবিধান প্রস্তুত করেছিলেন। এই সময়ে, তিনি পিইএন লেখক সমিতির সদস্যও ছিলেন।
দৌলতখান
দৌলতখান বাংলাদেশের বরিশাল বিভাগের অন্তর্গত ভোলা জেলার একটি ছোট শহর। মেঘনা নদীর তীরে অবস্থিত এ শহরটি দৌলতখান উপজেলার প্রধান শহর। প্রশাসনিক ভাবে দৌলতখান শহর দৌলতখান উপজেলার সদর দফতর।
ইতিহাস
মুঘল আমলের প্রথম দিকেও এই এলাকা ছিল আরাকান রাজ্যের মগ, জলদস্যু ও পর্তুগীজ ফিরিঙ্গিদের আশ্রয়স্থল । বাংলার মুঘল সুবেদার মীর জুমলার মৃত্যুর পর আমলগীরের মামা এবং সম্রাজ্ঞী নুরজাহানের ভাই আসক খানের পুত্র শায়েস্তা খানকে বাংলার সু্বেদার নিযুক্ত করা হয়েছিল । তিনি ১৯৬৬ খ্রি. চট্টগ্রামের পর্তুগীজদের দুর্গও জয় করেন । এসময় মুঘল বাহিনীর দুর্ধর্ষ সেনাপতি শাহাবাজ খাঁ তাহার একজন দুঃসাহসিক সামন্ত সেনা দৌলত খাঁর সহায়তায় বঙ্গোপসাগর ও মেঘনার সঙ্গমস্থল সন্দ্বীপ ও উত্তর দিকে মেঘনার উপকূলে পর্তুগীজ জলদস্যু ও আরাকানের মগদেরকে স্থল ও নৌ যুদ্ধে পরাজিত করে তাদেরকে বিতাড়িত করে এই এলাকায় বসতি স্থাপন করেন । ভোলা জেলার পূর্বপ্রান্তে মেঘনার তীরে অবস্থিত এ শহর। প্রচলিত কথায়, ইতিহাসের ভাষায় দৌলতখান ভদ্রলোকের বাসস্থান । ১৬৮৬ সালের ঘুর্ণিঝড়ে শাহাবাজপুর, হাতিয়া, সন্দীপ সহ আরও ক্ষুদ্র ক্ষুদ্র দ্বীপ এলাকা ও সমুদ্রউপকূল ভাগের শত শত লোক এবং গৃহপালিত পশু ঐ জলোচ্ছ্বাসে অকালে সলিল সমাধি হয় । ১৬৮৬ সালের ঘুর্ণিঝড়ে দৌলতখান পুত্র শাহ্ মুহাম্মদ ও আমির মুহাম্মদ স্বীয় পরিবারের লোকজন সহ বৃহৎ পানশি /গদু নৌকায় আরোহণ পূর্বক চট্টগ্রাম জেলার কর্ণফুলী নদীর তীরে শিকলবাহ গ্রামে নৌকা নোঙ্গর করেন এবং পরবর্তীতে পুত্র শাহ্ মুহাম্মদ চট্টগ্রামে তৎকালীন মোগল আমলে চট্টগ্রামের ফৌজদারদের সহায়তা করার জন্য শাসন কাজে একজন বকশি এবং রাজস্ব কাজে একজন দেওয়ান নিয়োগ করা হত। বকশি মোহাম্মদ নইম (১৬৮৯-১৬৯৯) এবং দেওয়ান মোহাম্মদ খানের (১৬৮৮-১৬৯৯) অধীন রাজস্ব সংগ্রাহক কর্মচারী পদে নিযুক্ত হন। এক সময় দৌলতখান ছিল ভোলা অঞ্চলের প্রাণকেন্দ্র । শতবর্ষ পূর্বে এখানে স্থাপিত হয়েছিল মহকুমা সদর । ১৮৪৫ সালে ভোলাকে নোয়াখালী জেলার অধীনে মহকুমা হিসেবে স্বীকৃতি দেওয়া হয়। তখন এর প্রশাসনিক কেন্দ্র স্থাপিত হয় বর্তমান দৌলতখান শহরে। তখন সর্বপ্রথম দৌলতখান শহর মহকুমা শহর হিসেবে প্রতিষ্ঠিত হয়। পরবর্তীতে ১৯৯৮ সালে নাগরিক সুবিধা প্রদানের উদ্দেশ্যে দৌলতখান পৌরসভা স্থাপিত হলে এ শহর পৌরশহরের মর্যাদা লাভ করে।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল ।
জনসংখ্যা
বাংলাদেশের আদমশুমারি ও গৃহগণনা-২০১১ অনুযায়ী মাদারীপুর শহরের মোট জনসংখ্যা ১৬,৭২৮ জন যার মধ্যে ৮,৫৩৫ জন পুরুষ এবং ৮,১৯৩ জন নারী। এ শহরের পুরুষ এবং নারী অনুপাত ১০৩:১০০৷
প্রশাসন
এ শহরটি দৌলতখান পৌরসভা নামক একটি স্থানীয় সরকার সংস্থা(পৌরসভা) দ্বারা পরিচালিত হয় যা ৯টি ওয়ার্ড এবং ৯টি মহল্লায় বিভক্ত । ২.৪৯ বর্গ কি.মি. আয়তনের দৌলতখান শহরের পুরোটাই দৌলতখান পৌরসভা দ্বারা শাসিত হয়। এ পৌর শহরের নাগরিকদের পৌরসেবা ও অন্যান্য সুযোগ-সুবিধা প্রদান করাই এ সংস্থার কাজ।
আলেকজান্দ্রা অ্যাগোস্টন
আলেকজান্দ্রা অ্যাগোস্টন-ও'কনর, পেশাগতভাবে আলেকজান্দ্রা অ্যাগোস্টন নামে পরিচিত, একজন অস্ট্রেলিয়ান ফ্যাশন মডেল।
নাসা
১৯৫৮ সালে ন্যাশনাল অ্যাডভাইসরি কমিটি ফর অ্যারোনটিক্স (নাকা) এর পরিবর্তে একটি নতুন মহাকাশ গবেষণা সংস্থা গঠন করা হয়। যার নাম রাখা হয় নাসা। নবগঠিত সংস্থাটির জন্য একটি ভিন্ন ধরনের তত্ত্বাবধায়ন আশা করা হচ্ছিল, যা মহাকাশ বিজ্ঞান সম্পর্কিত গবেষণা ও প্রয়োগে উৎসাহিত করার মাধ্যমে মহাকাশ গবেষণার উন্নয়নে গুরুত্বপূর্ণ অবদান রাখবে। প্রতিষ্ঠার পর থেকেই মার্কিন যুক্তরাষ্ট্রের বেশিরভাগ মহাকাশ অনুসন্ধানের নেতৃত্বে নাসা ভূমিকা পালন করে, যার মধ্যে অ্যাপোলো মুন ল্যান্ডিং মিশন, স্কাইল্যাব স্পেস স্টেশন এবং স্পেস শাটল মিশন ছিল। নাসা ইন্টারন্যাশনাল স্পেস স্টেশনের উন্নয়নে সহযোগিতা করছে এবং ওরিয়ন স্পেসক্রাফট, স্পেস লঞ্চ সিস্টেমের বিকাশে তদারকি করছে। এজেন্সি লঞ্চ সার্ভিস প্রোগ্রামের জন্যও নাসা কাজ করে যাচ্ছে। নাসা আর্থ অবসার্ভিং সিস্টেমের মাধ্যমে পৃথিবীকে আরও ভালোভাবে বুঝার দিকে মনোনিবেশ করেছে। নাসার গবেষণা ক্ষেত্রের মধ্যে রয়েছে, সাইন্স মিশন ডিরেক্টরেটের হেলিওফিজিক্স গবেষণা কার্যক্রমের প্রচেষ্টার মাধ্যমে হেলিওফিজিক্সের অগ্রগতি করা;নিউ হরাইজনসের মতো উন্নত রোবোটিক মহাকাশযানের মাধ্যমে সৌরজগৎ জুড়ে প্রাণীদেহ অনুসন্ধান করা;বিগ-ব্যাংয়ের মতো জ্যোতির্বিজ্ঞানের বিষয়গুলি নিয়ে গবেষণা।
আলেকজান্দ্রা অ্যাগোস্টন
কর্মজীবন
অ্যাগোস্টন হাঙ্গেরীয়, আইরিশ, ইংরেজ এবং অস্ট্রীয় বংশোদ্ভূত। প্যারিসে তার পরিবারের সাথে ছুটি কাটানোর সময় তাকে আবিষ্কার করা হয়েছে।